Document ID: 32009D0620

32009D0620
L 217/3
SLUŽBENI LIST EUROPSKE UNIJE
ODLUKA KOMISIJE
od 20. kolovoza 2009.
o izmjeni Odluke 2005/779/EZ u vezi s uvrštenjem regije Abruzzo na popis talijanskih regija koje su slobodne od vezikularne enterovirusne bolesti svinja
(priopćena pod brojem dokumenta C(2009 6388)
(Tekst značajan za EGP)
(2009/620/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno treću rečenicu njezinog članka 10. stavka 4.,
budući da:
(1)
Odluka Komisije 2005/779/EZ od 8. studenoga 2005. o mjerama zaštite zdravlja životinja od vezikularne enterovirusne bolesti svinja u Italiji (2) donesena je kao odgovor na pojavu te bolesti u Italiji. Tom su Odlukom utvrđena pravila o zdravlju životinja vezano uz vezikularnu enterovirusnu bolest svinja za regije te države članice koje su priznate kao slobodne od vezikularne enterovirusne bolesti svinja te za one koje nisu priznate kao slobodne od vezikularne enterovirusne bolesti svinja. Te su regije navedene na popisu u Prilozima Odluci 2005/779/EZ.
(2)
U Italiji se već nekoliko godina provodi program za suzbijanje i nadzor vezikularne enterovirusne bolesti svinja s ciljem postizanja statusa „slobodno od bolesti” u svim regijama Italije.
(3)
Italija je Komisiji predočila podatke o statusu „slobodno od vezikularne enterovirusne bolesti svinja” za regiju Abruzzo, dokazujući da je ta bolest iskorijenjena iz te regije.
(4)
Nakon preispitivanja tih podataka i na temelju povoljnih rezultata provedbe godišnjih programa iskorjenjivanja i nadzora u Italiji, primjereno je priznati regiju Abruzzo kao slobodnu od vezikularne enterovirusne bolesti svinja.
(5)
Odluku 2005/779/EZ bi stoga trebalo izmijeniti sukladno tome.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Odluka 2005/779/EZ mijenja se kako slijedi:
1.
U Prilog I. unosi se sljedeća stavka ispred stavke za Basilicata:
„-
Abruzzo”;
2.
U Prilogu II. briše se stavka za Abruzzo.
Članak 2.
Ova je Odluka upućena državama članicama.
Sastavljeno u Bruxellesu 20. kolovoza 2009.

Labels: 0
18
6